Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 925/11/8808	Rožňava, 21.5.2012
EEČ : 2-67-60-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Rožňava
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	v Gemerskej Polome, okr. XXXXX a inde, ako otec maloletého XXXXX, nar. XXXXX, za obdobie od mesiaca júna 2008 do konca mesiaca júla  2011 úmyselne neprispieval pravidelne mesačne a v plnej výške na jeho výživu, hoci rozsudkom Okresného súdu v Českej Lípe /ČR/ sp. zn. 20P 108/2001 zo dňa 06.11.2001 bol zaviazaný prispievať na jeho výživu po 200,- Sk /6,64 €/ mesačne, v dôsledku čoho za uvedené obdobie dlhuje na výživnom sumu vo výške najmenej 252,30 €  starej matke maloletého XXXXX, ktorej bol maloletý súdom zverený do výchovy, a tohto konania sa dopustil, hoci bol trestným rozkazom Okresného súdu v Rožňave sp. zn. 1T/63/2008 zo dňa 14.05.2008 odsúdený za taký istý trestný čin k trestu odňatia slobody v trvaní 1 /jedného/ roka s podmienečným odkladom výkonu trestu na skúšobnú dobu v trvaní 2 /dvoch/ rokov,
Právna veta:
lebo zanikla trestnosť činu
Odôvodnenie:
          Uznesením vyšetrovateľa OR PZ SR, Odboru kriminálnej polície v Rožňave sp. zn. ČVS: ORP-485/OVK-RV-2011 zo dňa 06.11.2011 bolo začaté trestné stíhanie a vznesené obvinenie XXXXX za prečin zanedbania povinnej výživy podľa § 207  ods. 1, 3 písm. b, c Tr. zák.  na tom skutkovom základe, ako je to uvedené vo výrokovej časti tohto uznesenia.	
       V priebehu skráteného vyšetrovania obvinený XXXXX dlžné výživné uhradil v plnej výške v štyroch splátkach poštovými poukážkami, fotokópie ktorých sú súčasťou vyšetrovacieho spisu.  
     Svedkyňa XXXXX, stará matka maloletého XXXXX potvrdila, že obvinený jej poštovými poukážkami uhradil dlžné výživné. Uviedla, že na výchovu a výživu maloletého nemala dostatok potrebných finančných prostriedkov a peniaze, ktoré jej mal obvinený ako výživné posielať je chýbali, nebolo však objektívne preukázané, že by maloletý v dôsledku neplnenia vyživovacej povinnosti obvineným, trpel núdzou.
    Podľa § 86 písm. a Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
    Podľa § 215 ods.1 písm. h Tr. por., prokurátor zastaví trestné stíhanie ak zanikla trestnosť činu.
	    Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka